པིན་གྱི་ཕ་མ་གཉིས་ནས་པིན་སློབ་མཐར་ཕྱིན་པར་རང་ཁྱིམ་ནས་དགའ་སྟོན་གྱི་དགོང་ཚོགས་ཤིག་ཚོགས་པར་གྲ་སྒྲིག་གི་ལས་ཀ་བྱེད་ཀྱི་ཡོད་མོད།འོན་ཀྱང་མཐར་ཕྱིན་སློབ་མ་པིན་ནི་རང་གི་མ་འོངས་འཚོ་བར་གདེངས་ཚོད་མེད་ཁར་ཡིད་མུག་དང་སེམས་ཁུར་གྱིས་ནོན་ནས་ཡོད།དགའ་སྟོན་དུ་ཕེབས་པའི་མགྲོན་པོ་དག་གི་ནང་ནས།ལྕམ་ལུའུ་པིན་སུན་གྱི་སྣང་བ་ཆེས་འགྲོ་སའི་མི་དེ་ནི་པིན་ཆགས་ཤིང་།མོས་པིན་གྱི་བརྩེ་དུང་བསླངས་ནས།གཞོན་སྐྱེས་མཐར་ཕྱིན་སློབ་མ་འདི་རང་ལ་ཐོབ་ཐབས་བྱས་ཀྱང་།པིན་གྱིས་དོགས་འཚེར་ཆེན་པོས་མོ་རང་དང་ལེན་མ་བྱས་པ་རེད།འོན་ཀྱང་།སློབ་མཐར་ཕྱིན་མ་ཐག་པའི་པིན་གྱི་འཚོ་བ་ནི་ཇི་འདྲའི་སྤྲོ་སྣང་མེད་པ་དང་ཇི་བྱ་གཏོལ་བྲལ་ཞིག་རེད་ཨང་།དུས་ཡུན་རིང་བོ་ཞིག་མ་འགོར་བར།པིན་གྱིས་ལྕམ་ལུའུ་པིན་སུན་དང་དུས་ཆད་བཏབས་ཤིང་མོ་དང་ལྐོག་ནས་འབྲེལ་བ་བྱས།རྗེས་སུ་པིན་རིམ་བཞིན་དུ་ལྕམ་ལུའུ་པིན་སུན་གྱི་བུ་མོ་དབྱི་ལེ་ཨིན་ལ་དགའ་བར་གྱུར།དེ་ལ་ལྕམ་ལུའུ་པིན་སུན་གྱིས་མཐའ་གཅིག་ཏུ་ངོ་རྒོལ་བྱས་ཀྱི་ཡོད་ནའང་།པིན་གྱིས་དབྱི་ལེ་ཨིན་ལ་ཐུག་ནས་ཁོ་རང་དབྱི་ལེ་ཨིན་ལ་དགའ་ཞེས་བཤད།ད་དུང་པིན་ཁོ་རང་ལ་སྔོན་ཆད་བུད་མེད་ཅིག་དགའ་རོགས་ཡོད་ཚུལ་ཀྱང་ལབ་ནས་རང་གི་ངན་རུལ་གྱི་སྐྱོན་ཆ་ཁས་ལེན་བྱས་ཡོད།བུད་མེད་དེའི་མིང་བཤད་མེད།གནས་ཚུལ་དེ་ལ་བུ་མོ་དབྱི་ལེ་ཨིན་གྱིས་གུ་ཡངས་བྱས་ཡོད།རང་གི་ཨ་མ་ལུའུ་པིན་སུན་གྱི་ཁོང་ཁྲོའི་བྱེད་སྟངས་ཤིག་གིས་དོན་དག་ཡོད་ཚད་རྟོགས་སད་ཐུབ་པར་བྱས།དེ་ནས་སྐུ་ཞབས་ལུའུ་པིན་སུན་གྱིས་ཀྱང་དོན་དག་དེ་ཚོ་ཧ་གོ་ནས།བུ་མོ་དབྱི་ལེ་ཨིན་དང་པིན་གྱི་འབྲེལ་བར་ངོ་རྒོལ་ནན་མོ་བྱས་པ་མ་ཟད།བཙན་དབང་གིས་བུ་མོ་དབྱི་ལེ་ཨིན་མི་གཞན་པ་ཞིག་ལ་གཉེན་སྒྲིག་བྱ་རྒྱུར་གཏན་ཁེལ་བྱས།པིན་གྱིས་དོན་དག་དེ་གོ་རྗེས་སྲོག་བསྡོས་ཀྱིས་གཉེན་སྒྲིག་བྱ་སའི་ཆོས་ཁང་དུ་རྒྱུགས་ཤིང་རང་གི་སྙིང་ནས་དགའ་བའི་བུ་མོ་དེ་རང་ལ་རག་ཐབས་བྱས་སོ།།